CELEX: 62017TN0665
Language: bg
Date: 2017-09-27 00:00:00
Title: Дело T-665/17: Жалба, подадена на 27 септември 2017 г. — China Construction Bank/EUIPO — Groupement des cartes bancaires (CCB)

27.11.2017   
            
            
               BG
            
            
               Официален вестник на Европейския съюз
            
            
               C 402/49
            
         Жалба, подадена на 27 септември 2017 г. — China Construction Bank/EUIPO — Groupement des cartes bancaires (CCB)
   (Дело T-665/17)
   (2017/C 402/65)
   Език на жалбата: английски
   
      Страни
   
   
      Жалбоподател: China Construction Bank Corp. (Пекин, Китай) (представители: A. Carboni и J. Gibbs, Solicitors)
   
      Ответник: Служба на Европейския съюз за интелектуална собственост (EUIPO)
   
      Друга страна в производството пред апелативния състав: Groupement des cartes bancaires (Париж, Франция)
   
      Данни за производството пред EUIPO
   
   
      Заявител на спорната марка: жалбоподателят
   
      Спорна марка: фигуративна марка на Европейския съюз със словния елемент „CCB“ — заявка за регистрация № 13 359 609
   
      Производство пред EUIPO: производство по възражение
   
      Обжалвано решение: решение на първи апелативен състав на EUIPO от 14 юни 2017 г. по преписка R 2265/2016-1
   
      Искания
   
   Жалбоподателят моли Общия съд:
   
               —
            
            
               да отмени обжалваното решение и да върне преписката по заявка № 13 359 609 за регистрация на марка на ЕС на EUIPO, за да регистрира марката,
            
         
               —
            
            
               да осъди EUIPO и евентуално встъпилите в производството по настоящата жалба страни да заплатят направените от тях съдебни разноски и разноските, направени от жалбоподателя в производството по настоящата жалба, в производството по жалбата пред първи апелативен състав по преписка R 2265/2016-1 и в производството по възражение B 2 524 422 пред отдела по споровете.
            
         
      Изложени основания
   
   
               —
            
            
               Нарушение на член 75 от Регламента относно марката на ЕС, доколкото решението на апелативния състав се основава на мотиви и доказателства, по които жалбоподателят не е имал възможност да представи становище,
            
         
               —
            
            
               Нарушение на член 76, параграф 1 от Регламента относно марката на ЕС, доколкото апелативният състав е взел предвид факти, доказателства и доводи, които не са били представени от страните, и доказателства, които не са били приложени към преписката,
            
         
               —
            
            
               Нарушение на член 8, параграф 1, буква б) от Регламента относно марката на ЕС вследствие на посочените по-горе нарушения и също така поради неправилно прилагане на дадените от съдилищата насоки относно проверката на вероятността от объркване